# Incendis forestals d'Austràlia (2019–2020)

Els incendis forestals que assolaren Austràlia el 2019–2020 han cremat més de 10,7 milions d'hectàrees, han destruït més de 5.900 edificis (incloent-hi més de 2.200 cases) i han provocat la mort de 28 persones a 8 de gener del 2020, amb sis altres persones desaparegudes a l'estat de Victòria. Alguns consideren que es tracta d'una de les pitjors temporades d'incendis forestals documentades. El desembre del 2019, el govern de Nova Gal·les del Sud declarà l'estat d'emergència després que les temperatures rècord i la sequera prolongada exacerbessin els incendis forestals. A més, es calcula que prop de 500 milions d'animals es veieren afectats pels incendis.
A partir de setembre del 2019, els incendis tingueren un fort impacte en diverses regions de Nova Gal·les del Sud, com ara la costa nord, la costa nord-central, la Vall del Hunter, Hawkesbury i Wollondilly a l'extrem occidental de Sydney, les Muntanyes Blaves, Illawarra i la costa sud, amb més de 100 incendis declarats a tot l'estat. A l'est i nord-est de Victòria, grans àrees de bosc es cremaren sense control durant quatre setmanes abans que els incendis sorgissin dels boscos a fins de desembre, costant vides, amenaçant moltes ciutats i aïllant Corryong i Mallacoota. Es declarà un estat de desastre a East Gippsland. Es produïren incendis importants a les Adelaide Hills i l'Illa dels Cangurs a Austràlia Meridional. Les àrees moderadament afectades foren el sud-est de Queensland i les àrees del sud-oest d'Austràlia Occidental, amb algunes àrees a Tasmània, i el Territori de la Capital Australiana es veié lleument afectat.
Se sol·licitaren reforços de tot Austràlia per ajudar a combatre els incendis i rellevar als esgotats equips locals a Nova Gal·les del Sud. L'11 de novembre s'anuncià que l'Autoritat de Bombers Rurals de Victòria (CFA) estava enviant un gran contingent de fins a 300 bombers i personal de suport per ajudar. A mitjans de novembre del 2019, més de 100 bombers foren enviats des d'Austràlia Occidental. També s'enviaren contingents des d'Austràlia Meridional i el Territori de la Capital Australiana. El 12 de novembre, el Govern d'Austràlia anuncià que la Força de Defensa Australiana proporcionaria suport aeri per a l'esforç d'extinció d'incendis, a més de preparar-se per proporcionar mà d'obra i suport logístic. Bombers de Nova Zelanda, els Estats Units i el Canadà ajudaren a combatre els incendis, especialment a Nova Gal·les del Sud.

## Referències

* ↑ «Australian bushfires: Twenty-eight missing in Victorian bushfire zones» (en anglès). Arxivat de l'original el 6 de gener 2020. [Consulta: 3 gener 2020].
* ↑ «Bushfires live updates: Troops prepare for emergency evacuations by sea» (en anglès). , 02-01-2020, p. News.com.au [Consulta: 3 gener 2020]. Arxivat 8 de gener 2020 a Wayback Machine.
* ↑ «NSW and Victoria fires live: three more deaths confirmed in Australia bushfires and hundreds of homes destroyed – latest updates» (en anglès), 31-12-2019. Arxivat de l'original el 19 de febrer 2020. [Consulta: 1r gener 2020].
* ↑ «More than 720 homes lost in NSW fires as Sydney told to brace for huge losses» (en anglès), 10-12-2019. Arxivat de l'original el 11 desembre 2019. [Consulta: 12 desembre 2019].
* ↑ «Bushfire death toll rises as fires sweep across South Australia and NSW» (en anglès). Arxivat de l'original el 21 desembre 2019. [Consulta: 21 desembre 2019].
* ↑ «Worst bushfire conditions ever seen: Unprecedented danger is ‘a firefighter’s nightmare’» (en anglès), 12-11-2019. Arxivat de l'original el 1 de gener 2020. [Consulta: 1r gener 2020].
* ↑ «Australia declares state of emergency as heatwave fans bushfires» (en anglès). Arxivat de l'original el 19 desembre de 2019. [Consulta: 19 desembre 2019].
* ↑ «Australia all-time temperature record broken again» (en anglès). , 19-12-2019 [Consulta: 19 desembre 2019]. Arxivat 18 de desembre 2019 a Wayback Machine.
* ↑ Harvey, Josephine «Nearly Half A Billion Animals Feared Dead In Australian Wildfires» (en anglès). , 02-01-2020 [Consulta: 3 gener 2020]. Arxivat 7 de gener 2020 a Wayback Machine.
* ↑ «Australia fires: How do we know how many animals have died?» (en anglès). [Consulta: 4 gener 2020]. Arxivat 8 de gener 2020 a Wayback Machine.
* ↑ Daniel, Andrews «Victorian fires: state of disaster declared as evacuation ordered and 28 people missing» (en anglès). Australian Associated Press, 03-01-2020 [Consulta: 5 gener 2020]. Arxivat 4 de gener 2020 a Wayback Machine.
* 1 2 «CFA sends over 300 personnel to NSW bushfires» (en anglès), 11-11-2019. Arxivat de l'original el 17 novembre 2019. [Consulta: 5 gener 2020].
* 1 2 «Media statement - WA firefighters providing much-needed relief for NSW and QLD» (en anglès). Arxivat de l'original el 17 novembre 2019. [Consulta: 4 gener 2020].
* ↑ «Major Fire Update Details» (en anglès). Arxivat de l'original el 17 novembre 2019. [Consulta: 4 gener 2019].
* ↑ Departament de Defensa d'Austràlia. «Defence boosts bushfire support» (en anglès), 11-11-2019. Arxivat de l'original el 8 de gener 2020. [Consulta: 4 gener 2020].